ຫວຽດນາມ ແລະ ລາວແບ່ງປັນບົດຮຽນກ່ຽວກັບການປົກປັກຮັກສາສິ່ງແວດລ້ອມ
ທ່ານນາຍົກລັດຖະມົນຕີ ຫງວຽນຊວງຟຸກຕ້ອນຮັບທ່ານລັດຖະມົນຕີ
ກະຊວງຊັບພະຍາກອນ ແລະ ສິ່ງແວດລ້ອມ ລາວ ສົມມາດ ພົນເສນາ
ຕອນເຊົ້າວັນທີ 24/12, ຢູ່ ຮ່າໂນ້ຍ, ທ່ານນາຍົກລັດຖະມົນຕີ ຫງວຽນຊວງຟຸກ ໄດ້ໃຫ້ການຕ້ອນຮັບທ່ານລັດຖະມົນຕີກະຊວງຊັບພະຍາກອນ ແລະ ສິ່ງແວດລ້ອມ ລາວ ສົມມາດ ພົນເສນາ. ທ່ານນາຍົກລັດຖະມົນຕີ ຫງວຽນຊວງຟຸກ ຫວັງວ່າ ກະຊວງຊັບພະຍາກອນ ແລະ ສິ່ງແວດລ້ອມສອງປະເທດຍູ້ແຮງການປະຕິບັດບັນດາໜ້າທີ່ເຊິ່ງລັດຖະບານສອງປະເທດໄດ້ມອບໝາຍໃຫ້ ແລະບັນດາບົດບັນທຶກຂໍ້ຕົກລົງຂັ້ນສູງເຊັ່ນປະຕິບັດໃຫ້ຖືກຕາມຄວາມຄືບໜ້າ, ຮັບປະກັນຄຸນນະພາບບັນດາກິດຈະກຳ, ໂຄງການຮ່ວມມືກັບລາວ. ທ່ານນາຍົກລັດຖະມົນຕີ ຫງວຽນຊວງຟຸກ ສະເໜີລາວພ້ອມກັບ ຫວຽດນາມຄົ້ນຄ້ວາ ແລະ ພິຈາລະນາຄວາມສາມາດເຂົ້າຮ່ວມສົນທິສັນຍາປົກປັກຮັກສາ ແລະ ນຳໃຊ້ບັນດາກະແສນ້ຳຂ້າມຊາຍແດນ ແລະ ໜອງສາກົນ. ຫວຽດນາມພ້ອມແລ້ວທີ່ຈະແບ່ງປັນບົດຮຽນພັດທະນາຂອງ ຫວຽດນາມກັບລາວ ເພື່ອບໍ່ຖືກຄວາມເສຍຫາຍໂດຍສິ່ງແວດລ້ອມກໍ່ຂຶ້ນ.
ສ່ວນ ທ່ານລັດຖະມົນຕີກະຊວງຊັບພະຍາກອນ ແລະ ສິ່ງແວດລ້ອມ ລາວ ສົມມາດ ພົນເສນາ ກໍ່ຢືນຢັນວ່າ, ການເຄື່ອນໄຫວກໍ່ສ້າງບັນດາກິດຈະກຳເຂື່ອນໄຟຟ້າຢູ່ຕາມແມ່ນ້ຳຂອງ ຈະປະຕິບັດຕາມຂໍ້ກຳນົດຂອງກຳມາທິການແມ່ນ້ຳຂອງສາກົນ ແລະ ກົດໝາຍສາກົນ, ນຳໃຊ້ຊັບພະຍາກອນນີ້ຢ່າງມີປະສິດທິຜົນ ແລະ ໝັ້ນຄົງໃຫ້ທັງສອງປະເທດ ກໍ່ຄືບັນດາປະເທດອື່ນໆ.
(ແຫຼ່ງຄັດຈາກ VOV)